ב"ה.פרשת ויקהל תשפ"ב, לקו"ש ח"א בעריכת הרב יחזקאל סופר

שֵׁשֶׁת יָמִים **תֵּעָשֶׂה** מְלָאכָה

ספר שמות פרק לה

(א) **וַיַּקְהֵל משֶׁה אֶת כָּל עֲדַת בְּנֵי יִשְׂרָאֵל** וַיֹּאמֶר אֲלֵהֶם אֵלֶּה הַדְּבָרִים אֲשֶׁר צִוָּה יְדֹוָד לַעֲשׂת אֹתָם:(ב) שֵׁשֶׁת יָמִים **תֵּעָשֶׂה** מְלָאכָה וּבַיּוֹם הַשְּׁבִיעִי יִהְיֶה לָכֶם קֹדֶשׁ **שַׁבַּת שַׁבָּתוֹן** לַידֹוָד כָּל הָעֹשֶׂה בוֹ מְלָאכָה יוּמָת:(ג) לֹא תְבַעֲרוּ אֵשׁ בְּכֹל משְׁבֹתֵיכֶם בְּיוֹם הַשַּׁבָּת:(ד) וַיֹּאמֶר משֶׁה אֶל כָּל עֲדַת בְּנֵי יִשְׂרָאֵל לֵאמֹר זֶה הַדָּבָר אֲשֶׁר צִוָּה יְדֹוָד לֵאמֹר:

רש"י על שמות פרק לה פסוק א

(א) ויקהל משה - **למחרת יום הכפורים** כשירד מן ההר והוא לשון הפעיל שאינו אוסף אנשים **בידים** אלא הן **נאספים** ע"פ דבורו ותרגומו ואכנש:

הדיוקים והקושיות בקטע הפתיח:

1. מהי המשמעות של הביטוי **'ויקהל** משה' [פעם היחידה שנאמר בתורה]?
2. למה לא הסתפק הכתוב לאמר: 'ויאמר משה אל כל עדת ישראל' [כמו בפסוק ד]?
3. 'אלה הדברים אשר ציווה ה' לעשות אותם' - **ומהם?** [שהרי תרומת המשכן ציוה אותם **להלן** פסוק ד']!
4. מה ראה **לחזור שנית** על אזהרת שבת **במעמד 'הקהל'**, שכבר נכפלה כמה פעמים **ומה חידש כאן?**
5. מה פשר הביטוי החריג **'שבת שבתון'** [שנאמר במיוחד על 'יום הכיפורים']?
6. מהו הדיוק בל' **תֵּעָשֶׂה** דמשמע בדרך ממילא?

מכילתא פרשת ויקהל

ששת ימים **תֵּעָשֶׂה** מלאכה. וכתוב אחד אומר שמות כ' ששת ימים **תעבוד.** בזמן **שישראל עושין רצונו של מקום** מלאכתן **נעשית על ידי אחרים** [מעצמה] וכשאינן עושין רצונו של מקום מלאכתן נעשית על ידי עצמן:

[האמנם כבר היו ישראל בדרגה כה נעלית של 'עושין רצונו של מקום'?]

1. מה הקשר בין כל הדיוקים הללו ולתאריך ההקהלה שהיה 'למחרת יום הכיפורים'?

בהכרח לומר, שכאן נתחדש להם הציווי של **תֵּעָשֶׂה**

לא רק כשכר על 'עושין רצונו של מקום' - אלא]

**כאופן מחודש בעבודת האדם**

בהסתכלות על שבת וימי המעשה!

משנה מסכת אבות פרק ד

... **יגיע כפֶּיךָ** כִּי תֹאכֵל אַשְׁרֶיךָ וְטוֹב לָךְ. אַשְׁרֶיךָ, בָּעוֹלָם הַזֶּה. **וטוֹב לָךְ, לָעוֹלָם הַבָּא.**

סיסמת 'מפלגת העבודה'? זו הסגולה להגיע ל'עולם הבא'?

ההתעסקות עם הפרנסה צריכה להיות רק עם 'כפיך'

[הכוחות החיצוניים בלבד]

אבל המוח והלב צריכים להיות מוקדשים לתורה ומצוות

אזי 'אשריך וטוב לך'!

'תיעשה' בדרך ממילא, כאותו סנדלר המכה בפטיש בידיו , אך בשעת מעשה חוזר תניא ומשניות בעל פה..

[ כמעשה הידוע עם ר' בנימין קלצקער ... ס"ה אין עוד מלבדו'...ולתמיהת הסוחרים ענה 'וכי לא אירע לכם שבשעת קריאת שמע הנכם חושבים על העצים שברפסודות'?...]

כי צריך להיות מונח בפשטות ש'ברכך הוי'ה אלוקיך'

אלא שהוא ציווה לעשות כלי בכל אשר תעשה' – לא הגיוני להשקיע ב'שקית'...

ואף שישנם כיום מקצועות היי-טק ורפואה

שא"א לעשותם רק עם 'כפיך',

אלא יש להשתמש ב'מוח' ובריכוז גבוה

בכל זאת יש לצמצם הריכוז, רק בהתאם לנדרש מקצועית

ולא יותר, **בלי תחבולות**]

ושמא תאמר:

אם עושה לפרנסתו בדרך ממילא – בלי לייחס לזה חשיבות עליונה

מדוע זה נקרא 'יגיעה'?

והתשובה:

אם אדם מייחס חשיבות להשקעתו בעשיית רווחים

אזי יש לו תענוג בהתעסקות בזה גם אם 'בזיעת אפיך' איננו מתייגע

אבל מי שמתעסק בזה בלא לב ולב

הרי כל העיסוק בזה 'מייגע' אותו ומחכה מתי כבר ייגמר ויחזור ל'דף היומי'

לזאת ייקרא:'שבת-שבתון' [שאבעסדיקער שבת]

אם ששת ימים תעשה מלאכה ביגיע מוחך...

אזי בהגיע שבת – מפסיקה פעילותו המעשית בעסק

אבל 'מוחו ולב' ממשיכים 'לעבוד' בתיחמוני-התחבולות גם בשבת

אבל באם ששת ימים תיעשה מלאכה – והלב והמוח פנויים ושובתים

אזי כשבשבת גם 'כפיך' שובתים זו 'שבת – שבתון!

וזה הקשר ל'מחרת יום הכיפורים'

לאחר כפרת חטא העגל ו'סלחתי כדברך'

אבל מי יערב לנו שלא ניכשל שנית בטעות העגל?

כיצד נעקור אל שורש החטא?

'חטא העגל' בדקות – היא ההשתחווייה לכלי הפרנסה

כאילו הוא [המקצוע והתואר] מפרנסים אותי

הערצת הרכושנות

השתחוויה= הרכנת הראש והשקעתו בעגל הזהב

עקירתו:

שֵׁשֶׁת יָמִים **תֵּעָשֶׂה** מְלָאכָה

הכרה באפסיות התועלת שבעיסוק ב'כלי'

זה התיקון ל'חטא העגל'

וזהו 'ויקהל משה'

הקהלת כל העניינים לאחדות ה'

שלא להיות 'מוציא מרשות לרשות'...

ומיד אחרי המעמד הגדול של ה'הקהל'

הגיע יתרו ועצתו להקים 'פירמידה-מנהיגותית'

למנוע 'חטא העגל'

שלא יהיה 'נבל תיבול' כפי שהיה ב'עגל'...